Na osnovu člana 13. Zakona o principima lokalne samouprave u Federaciji BiH (Službene novine Federacije BiH, broj 49/06, 51/09), člana 10. stav (1) tačka 3), i člana 12. i 25. Statuta Općine Stari Grad Sarajevo - prečišćen tekst („Službene novine Kantona Sarajevo“, broj 20/13), Općinsko vijeće Stari Grad Sarajevo, na 7. redovnoj sjednici održanoj 29. jula, 2021. godine, donosi

**P R A V I L N I K**

**O IZMJENAMA I DOPUNAMA**

**PRAVILNIKA**

**O STIPENDIRANJU NADARENIH UČENIKA I STUDENATA**

**Član 1.**

U Pravilniku o stipendiranju nadarenih učenika i studenata broj: 02-49-257/19 od juna 2019. godine, u članu 2. stav (1) tačka b) i tačka c) mijenjaju se i glase:

„b) redovni studenti fakulteta/akademija koji prvi put upisuju tekuću studijsku godinu na nekoj od visokoškolskih ustanova ili pridruženih članica univerziteta za fakultete/akademije iz grupacije umjetnosti, društvenih nauka, humanističkih nauka sa najmanjom prosječnom ocjenom 9.00 i studenti fakulteta iz grupacije medicinskih nauka, tehničkih nauka, i grupacije prirodno – matematičkih i biotehničkih nauka sa najmanjom prosječnom ocjenom 8.50, a studenti prve godine fakulteta/akademije koji su u četvrtom razredu srednje škole stekli prosjek ocjena najmanje 4.80.

 c) svi učenici iz tačke a) ovog člana sa ukupnim prosjekom ocjena 5,00 ostvarenim u šestom, sedmom, osmom i devetom razredu osnovne škole i studenti iz tačke b) ovog člana, sa prosjekom ocjena 9.50 i više ostvaruju pavo na dodjelu stipendije, bez obzira na ukupan broj bodova, prikupljen na osnovu drugih kriterija po ovom Pravilniku. “.

Član 2.

U članu 8. stav (2) i članu 9. stav (2) iza riječi „ kulturu“ briše se zarez i dodaje „i“ a riječi „i lokalni razvoj“ se brišu.

**Član 3**.

Član 13. mijenja se i glasi:

 „Član 13.

Osnovni kriterij za dodjelu stipendija je rezultat postignut u učenju u prethodnoj školskoj/studijskoj godini, dok se dodatni kriteriji utvrđuju na osnovu rezultata postignutih na takmičenjima, završene osnovne muzičke škole, dostignuća u sportu, učešća na takmičenjima i smotrama koje organizuje Općina Stari Grad i otežanih uslova života “

**Član 4.**

 Iza člana 13. dodaje se novi član 13a. i član 13b. koji glase:

„Član 13a.

 Bodovanje kandidata po osnovu rezultata u učenju vrši se na sljedeći način:

1. za nadarene učenike prvog razreda srednje škole prosječna ocjena u završnom razredu osnovne škole zaokružena na dvije decimale i pomnožena sa 9 (prosječna ocjena x 9) bodova,
2. za nadarene učenike viših razreda srednjih škola prosječna ocjena u prethodnoj

 školskoj godini zaokružena na dvije decimale i pomnožena sa 10 (prosjek

 ocjena x 10) bodova,

1. za nadarene studente na prvoj godini studija prosječna ocjena u četvrtom razredu srednje škole zaokružena na dvije decimale i pomnožena sa 9 (prosjek ocjena x 9) bodova,
2. za nadarene studente viših godina fakulteta/akademija prosječna ocjena u prethodnoj godini studija zaokružena na dvije decimale i pomnožena sa 10 (prosjek ocjena x 10) bodova“.

 Član 13b.

 Dodatno bodovanje utvrđuje se na osnovu sljedećih kriterija:

1. bodovanje po osnovu postignutih rezultata na takmičenjima prikazano u sljedećoj tabeli:

|  |  |  |  |
| --- | --- | --- | --- |
| **Nivo takmičenja** | **Bodovi za učešće** | **Osvojeno mjesto** | **Bodovi za osvojeno mjesto** |
| Općinsko | 1 | 1. | 3 |
| 2. | 2 |
| 3. | 1 |
| Kantonalno | 2 | 1. | 5 |
| 2. | 4 |
| 3. | 3 |
| Federalno | 3 | 1. | 8 |
| 2. | 7 |
| 3. | 6 |
| Državno | 4 | 1. | 11 |
| 2. | 10 |
| 3. | 9 |
| Međunarodno | 5 | 1. | 15 |
| 2. | 14 |
| 3. | 13 |

Napomena: Osvojeno mjesto isključuje bodove po osnovu učešća.

1. bodovi po osnovu završenog dodatnog obrazovanja i dostignuća u sportu

 1) kandidat koji ima završenu osnovnu muzičku školu- 1 bod,

 2) učenik koji je status perspektivnog sportiste Kantona Sarajevo ostvario u prethodnoj

 školskoj godini - bod,

1. bodovanje po osnovu otežanih uvjeta života

1) učenik ili student bez jednog roditelja - 7 bodova,

2) učenik ili student bez oba roditelja -12 bodova“.

**Član 6.**

U članu 14. iza stava (1) dodaje se stav (2) koji glasi:

„(2) U slučaju da se prijavi veći broj kandidata koji ispunjavaju uslove Javnog poziva, a to pravo ne mogu ostvariti zbog nedostatka planiranih sredstva u budžetu predviđenih za stipendije, Komisija za izbor može predložiti Općinskom načelniku da donese odluku o odobravanju dodatnih novčanih sredstava za ovu namjenu ukoliko takva mogućnost postoji.“

**Član 7.**

Ovaj Pravilnik stupa na snagu danom donošenja i isti će biti objavljen u „Službenim novinama Kantona Sarajevo“.

 **PREDSJEDAVAJUĆI**

 **OPĆINSKOG VIJEĆA**

 **STARI GRAD SARAJEVO**

 **dr.sc. Mirza Batalović, dipl.el.ing.**

Broj: 02-45-502/21

Sarajevo, 29. juli, 2021. godine